Chandrashekhar Azad: ಅವರ ಜೀವನವೇ ಸ್ಪೂರ್ತಿಚಿಲುಮೆ! ಚಂದ್ರಶೇಖರ್ ಆಜಾದ್ 116ನೇ ಜನ್ಮದಿನವಿದಂದು ಭಾರತ ಕಂಡ ಅಪ್ರತಿಮ ಸ್ವಾತಂತ್ರ್ಯ ಹೋರಾಟಗಾರ, ದೇಶಕ್ಕಾಗಿ ಪ್ರಾಣ ತ್ಯಜಿಸಿದ ಬಿಸಿ ರಕ್ತದ ಕೆಚ್ಚೆದೆಯ ಯುವಕ ಚಂದ್ರಶೇಖರ್ ಆಜಾದ್ 23, 1906 ರಂದು ಮಧ್ಯಪ್ರದೇಶದ ಭಾಬ್ರಾ ಗ್ರಾಮದಲ್ಲಿ ಜನಿಸಿದರು. ಸಣ್ಣ ವಯಸ್ಸಿನಲ್ಲೆ ದೇಶಕ್ಕಾಗಿ ಹೋರಾಟ ಪ್ರಾರಂಭಿಸಿದ ಇವರು ತನ್ನ 15ನೇ ವಯಸ್ಸಿನಲ್ಲಿ ಗಾಂಧೀಜಿ ಅವರು ಆರಂಭಿಸಿದ ಅಸಹಕಾರ ಚಳುವಳಿಯಲ್ಲಿ ಭಾಗವಹಿಸಿದರು. ದೇಶದ ಸ್ವಾತಂತ್ರ್ಯಕ್ಕಾಗಿ ಸದಾ ಹಾತೊರೆಯುತ್ತಿದ್ದ ಇವರು 1922 ರಲ್ಲಿ, ಆಜಾದ್ ಹಿಂದೂಸ್ತಾನ್ ರಿಪಬ್ಲಿಕನ್ ಅಸೋಸಿಯೇಷನ್ನ ಸಕ್ರಿಯ ಸದಸ್ಯರಾಗಿದ್ದರು. ಚಂದ್ರಶೇಖರ್ ಆಜಾದ್ ತಮ್ಮ ಸ್ಪಷ್ಟ ನಿಲುವು, ಅಪ್ರತಿಮ ದೇಶಭಕ್ತಿ ಮತ್ತು ಧೈರ್ಯದ ಮೂಲಕ ಜನತೆಗೆ ಸ್ಪೂರ್ತಿಯಕ ವ್ಯಕ್ತಿಯಾಗಿದ್ದರು. ಆಜಾದ್ ಅವರು ಕೆಲವು ಪ್ರೇರಣದಾಯಕ ಮಾತುಗಳನ್ನು ಹೇಳುವ ಮೂಲಕ ಜನತೆಯಲ್ಲಿ ಸ್ವಾತಂತ್ರ್ಯ ಹೋರಾಟದ ಕಿಚ್ಚನ್ನು ಹುಟ್ಟಿಸುತ್ತಿದ್ದರು. ಇತರರು ನಿಮಗಿಂತ ಉತ್ತಮವಾಗಿ ಕಾರ್ಯನಿರ್ವಹಿಸುವುದನ್ನು ನೋಡಬೇಡಿ, ಪ್ರತಿದಿನ ನಿಮ್ಮ ಸ್ವಂತ ದಾಖಲೆಗಳನ್ನು ಸೋಲಿಸಿ ಏಕೆಂದರೆ ಯಶಸ್ಸು ನಿಮ್ಮೊಳಗಿನ ಹೋರಾಟವಾಗಿದೆ. ಎನ್ನುವ ಮೂಲಕ ಜನತೆಗೆ ಸ್ವ ಸಾಮರ್ಥ್ಯದ ಪ್ರಜೆಯನ್ನು ಮೂಡಿಸಿದ್ದರು. ವಿಮಾನವು ಯಾವಾಗಲೂ ನೆಲದ ಮೇಲೆ ಸುರಕ್ಷಿತವಾಗಿರುತ್ತದೆ, ಆದರೆ ಅದನ್ನು ಅದಕ್ಕಾಗಿಯೇ ತಯಾರಿಸಲಾಗಿಲ್ಲ. ದೊಡ್ಡ ಎತ್ತರವನ್ನು ಸಾಧಿಸಲು ಯಾವಾಗಲೂ ಜೀವನದಲ್ಲಿ ಕೆಲವು ಅರ್ಥಪೂರ್ಣ ಅಪಾಯಗಳನ್ನು ತೆಗೆದುಕೊಳ್ಳಿ. ಎನ್ನುವ ಮೂಲಕ ಸ್ವಾತಂತ್ರ್ಯ ಹೋರಾಟಕ್ಕಾಗಿ ಜನತೆಯನ್ನು ಭಾಗಿಯಾಗುವಂತೆ ಮಾಡಿದ್ದರು. ಜೈಲಿನಲ್ಲಿದ್ದಾಗ ಚಂದ್ರ ಶೇಖರ್ ತನ್ನ ಹೆಸರು ಆಜಾದ್ ಸ್ವಾತಂತ್ರ್ಯ, ಅವರ ನಿವಾಸ ಜೈಲು ಮತ್ತು ತಂದೆಯ ಹೆಸರು ಆಜಾದಿ ಸ್ವಾತಂತ್ರ್ಯ ಎಂದು ಹೇಳಿದರು. ಹೀಗಾಗಿಯೇ ಅವರಿಗೆ ಆಜಾದ್ ಎಂಬ ಹೆಸರು ಬಂತು ಎಂದು ಹೇಳಲಾಗುತ್ತದೆ. ಅಲಹಾಬಾದ್ನ ಜನಪ್ರಿಯ ಆಲ್ಫ್ರೆಡ್ ಪಾರ್ಕ್ನಲ್ಲಿ ಆಜಾದ್ ತಮ್ಮ ಕೊನೆಯ ಕ್ಷಣಗಳನ್ನು ಕಳೆದರು. 27 ಫೆಬ್ರವರಿ 1931 ರಂದು ಬ್ರಿಟಿಷ್ ಸರ್ಕಾರವು ತನ್ನನ್ನು ಜೀವಂತವಾಗಿ ಬಂಧಿಸುವುದಿಲ್ಲ ಎಂಬ ತನ್ನ ಪ್ರತಿಜ್ಞೆಯನ್ನು ಪೂರೈಸಲು ಪೋಲಿಸರೊಂದಿಗಿನ ಎನ್ಕೌಂಟರ್ನಲ್ಲಿ ತನಗೆ ತಾನೆ ಗುಂಡುಹಾರಿಸಿ ಆತ್ಮಹತ್ಯೆ ಮಾಡಿಕೊಂಡರು. ನಂತರ ಈ ಉದ್ಯಾನವನವನ್ನು ಚಂದ್ರಶೇಖರ್ ಆಜಾದ್ ಪಾರ್ಕ್ ಎಂದು ಮರುನಾಮಕರಣ ಮಾಡಲಾಯಿತು ಸ್ವಾತಂತ್ರ್ಯ ಹೋರಾಟಗಾರ ಚಂದ್ರಶೇಖರ್ ಆಜಾದ್ ಅವರ ಜನ್ಮದಿನದಂದು ಪ್ರಧಾನಿ ನರೇಂದ್ರ ಮೋದಿ ಅವರು ಗೌರವ ಸಲ್ಲಿಸಿ ಅವರನ್ನು ಮಾತೆ ಭಾರತಿಯ ಮಹಾನ್ ಪುತ್ರ ಎಂದು ಕರೆದರು.